5 ud af 5 stjerner, 10/10, thumbs up - har kun rosende ord omkring Christiano og hans bolig. Lige fra da vi bookede vores rejse var han hurtigt til at skrive og tilbyde sin hjælp samt give os al den information vi havde brug for omkring rejsen og vores ophold i Rom. Vi havde mange spørgsmål før vores rejse og Christiano var altid hurtig til at svare. Han arrangerede taxi service for os til og fra lufthavnen hvilket gjorde det hele meget nemt. Ved ankomst var han venlig og imødekommende, forklarede os kort om lejligheden og gav os tips om gode spisesteder - han havde endda efterladt en flaske vin som en velkomst gave. Lejligheden ligger helt perfekt og meget tæt på de store seværdigheder og offentlig transport. Kort fortalt så sørgede han for at alt det praktiske var nemt og hurtigt overstået således at vi kunne fokusere på at nyde vores ferie. Ville helt sikkert booke hos Christiano igen - han var en fremragende vært.